Knut Hjeltnes (arkitekt)


For diskoskasteren og kulestøteren med samme navn, se Knut Hjeltnes.

Knut Hjeltnes (født 6. mars 1961 i Ås i Akershus) er en norsk arkitekt med egen praksis ved Majorstuen i Oslo som arbeider i en fri modernistisk stil. Hjeltnes er også ansatt som professor ved Arkitekthøgskolen i Oslo og har vunnet flere arkitektpriser.

Hjeltnes studerte arkitektur ved Norges tekniske høgskole (NTH) fra 1980 til 1986, og arbeidet deretter hos arkitektene Frithjof Stoud Platou, 4B Arkitekter og Kristin Jarmund. I 1988 ble han lærer ved Arkitekthøgskolen i Oslo (AHO). Ved AHO ble han førsteamanuensis og i 2003 professor.

Han har blant annet blitt tildelt Sundts premie to ganger, henholdsvis for perioden 1993–1994 og for perioden 1999–2000, og i september 2004 mottok han både Treprisen og Murverksprisen. Hjeltnes har også blitt tildelt Norsk Forms pris til unge formgivere i 1993, samt Houens fonds diplom sammen med Haga & Grov og Ivar Egge i 2000.

Utvalgt virke 
Årstallet angir ferdigstillelsesår:
 1989: Enebolig i Måltrostveien 13b i Oslo – oppført i pusset Leca
 1994: Tilbygg til sveitserhus i Tonsenveien 25 i Oslo
 2000: Enebolig i Dronninghavnveien 5a på Bygdøy i Oslo
 2000: Boligblokk i Bekkelagsveien 9b i Oslo – for dette bygget ble Hjeltnes nominert til «European Mies van der Rohe Award» i 2001
 2000: Nordisk kunstnarsenter Dalsåsen i Dale i Sunnfjord – sammen med Haga & Grov og Ivar Egge
 2003: Enebolig i Skogveien i Bærum
 2004: Enebolig på Rykkinn i Bærum
 2005: Kårbolig på Rennesøy i Rogaland
 2007: Enebolig i Øvre Smestadvei i Oslo
 2009: Enebolig i Holmsåsen i Oslo
 2010: Linge fergekai, Sunnmøre

Referanser

Litteratur

Eksterne lenker 

 Hjeltnes.as – Nettsidene til Knut Hjeltnes AS Sivilarkitekter
 SNL.no – Oppføring av Knut Hjeltnes hos Store norske leksikon

Norske arkitekter
Norske arkitekturprofessorer
Houens fonds diplom
Sundts premie
Personer fra Ås kommune
Fødsler i 1961